Tom Harkin. Tomas Richard Harkin (1939-yil 19-noyabrda tugʻilgan) — amerikalik huquqshunos, yozuvchi va siyosatchi. AQSH demokratik partiya aʼzosi. 1975-yildan 1985-yilgacha Iowa shtatining 5-kongress okrugi AQSh vakili, 1985—2015-yillarda Qoʻshma Shtatlar senatori boʻlib ishlagan. Harkin 1984-yilda AQSh Senati uchun poygada katta farq bilan gʻolib chiqdi. U 1992-yilda oʻz partiyasidan prezidentlikka nomzod boʻlish uchun dastlabki nomzod boʻlgan, biroq u yakuniy gʻolib Bill Klintonni qoʻllab-quvvatlab, saylovdan voz kechgan. U besh marotaba Senatga saylangan va Senatdagi faoliyatining oxirida Senatning sogʻliqni saqlash, taʼlim, mehnat va pensiya qoʻmitasi raisi boʻlib ishlagan. U 1990-yilgi nogironligi boʻlgan amerikaliklar toʻgʻrisidagi qonunning muallifi va Senatda uning bosh homiysi boʻlgan. Harkin kar akasi ham tushuna olishi uchun Senat majlisida kirish soʻzining bir qismini imo-ishoralar tilida soʻzlagan. 2013-yil 26-yanvarda Harkin 2014-yilda qayta saylov uchun nomzodini qoʻymasligini eʼlon qildi. Hayoti, taʼlimi, ilk siyosiy faoliyati. Harkin Iowa shtatining Cumming shahrida tavallud topgan. Otasi, Patrick Francis, koʻmir konida ishlagan, onasi esa Franciska Frances Valentine farzandi 10 yoshga toʻlganida vafot etgan. U Dowling Catholic yuqori maktabida oʻqigan. Harkin Iowa shtati universitetida harbiy-dengiz kuchlari ROTC stipendiyasi tanloviga qatnashdi va Delta Sigma Phi tashkiloti aʼzosiga aylandi. U 1962-yilda hukumat va iqtisod fakultetini tamomlab, bakalavr diplomini oldi.1962-yildan 1967-yilgacha AQSH harbiy kuchlarida uchuvchi vazifasida xizmat qildi. 1969-yilda Harkin Vashingtonga koʻchib oʻtdi va AQSh Demokratik Kongresi aʼzosi Nil Smitning yordamchisi vazifasida ish boshladi.Neal Smit bilan ishlaganda 1970-yilda delegatsiya bilan birgalikda Janubiy Vetnamga boradi. Sayohati davomida rasmlar oldi va uni 1970-yil 17-iyulda Life Magazin jurnalida nashr ettiradi. AQSh Senati. Saylovlar. 1984-yilda Harkin Amerika Qoʻshma Shtatlari Senatiga demokratik nomzodlikda gʻolib chiqdi va respublikachi Rojer Jepsenni hayratlanarli darajada 11,8 ball farq bilan magʻlub etdi.U 1990, 1996, 2002, 2008-yillarda qayta saylangan.